Käsmu laht

Käsmu laht on Soome lahe siselaht. See asub Eesti põhjarannikul Käsmu poolsaare ja Vergi poolsaare Lobi neeme vahel. Kaldad asuvad Lääne-Virumaal Haljala vallas.

Lahe laius on kuni 4 km, lahe suus on laius 3 km, sügavus 12–27 m.

Käsmu lahte suubuvad Käsmu oja (pikkus 7 km) ja Võsu jõgi (pikkus 23 km).

Lahe läänerannikul asub Käsmu küla ja lõunarannikul Võsu alevik.  

Lahe läänekaldal asub Käsmu sadam. Kuna laht on põhjatuulte eest hästi kaitstud, siis on see hea looduslik sadamakoht. Samas tegutses varem Käsmu tuletorn.

Lahe kaguosas paikneb ka Võsu sadam, kus tegutseb Käsmu Lahe Merekool (KLM), mille asutasid Maris ja Tiit Pruuli. 

Kuulub Lahemaa rahvusparki.

Kategooria:Soome lahe lahed
Kategooria:Eesti lahed
Kategooria:Haljala vald